Missie Japan » Blog Archive » Tuisbesoek-flits – 23 Mei 2011
Tuisbesoek-flits – 23 Mei 2011
Na ‘n paar maande van intensiewe (tussendeur) beplanning, bespreking en voorbereiding is ons binnekort gereed om te vertrek na Suid-Afrika vir ons eerste tuisbesoek. In die laaste week of twee voor ons vertrek ontvang ons ‘n paar vriende aan huis en neem op dié manier stuk-stuk afskeid van Japan … net vir ‘n wyle natuurlik.
‘n Aksie-belaaide vooruitsig
Met twee erg woelige kleuters aanboord behoort ons ‘n reis te beleef propvol aksie. Vir Cornelius is dit ‘n eerste ontmoeting met Suid-Afrika en ‘n hele string familie en vriende … omtrent opwindend! In die eerste deel van ons besoek neem ons ook ons volle jaarlikse verlof. Ons sien uit daarna om goed te rus en te kuier vóórdat die program afskop, en ook so af en toe tussen-in natuurlik.
Bekenstellings- en terugvoer-geleenthede
Heelonder is ons besoek-program. Enige iemand is welkom om enige van die byeenkomste by te woon. Dié wat met ‘n asterisk (*) gemerk is, is gemik op spesifieke genooides. Kontak my gerus as jy graag een van daardie geleenthede wil bywoon of met enige ander navrae. Ek sal ongelukkig nie gedurende Junie-maand veel op e-posse reageer nie. Ons Suid-Afrikaanse selfoon-nommer is 072 034 6515.
Die nuutste oor Missie Japan se betrokkenheid in die rampgebiede
Tobie en Annalie het verlede Sondag terug gekeer na hulle besoek aan die rampgebied. Nadat hulle op 10 Mei aan ‘n baie sinvolle interklike vergadering in Sendai kon deelneem het (skoonpa) Tobie ‘n kort opsomming gemaak van die huidige situasie en uitdagings. Lees dit hier en sien ook ‘n paar foto’s van hulle besoek.
Die voorstel op die tafel is dat hulle (Tobie en Annalie) vanaf Julie aanvanklik vir drie maande in die rampgebied sal woon om die kerk en die gemeenskap te bedien. Alles word DV môre by ‘n amptelike vergadering van die RCJ Shikoku Ring se Sending-samewerking kommittee (en Sondag by RCJ Tokushima se kerkraad) bevestig. Missie Japan het – saam met ander samewerkende kerke – voorgestel dat ‘n berading-sentrum opgerig word in die gebied en hiervoor moet Tobie ook ‘n spesiale vergadering op 9 Junie in Sendai gaan bywoon.
Ons is baie dankbaar oor hierdie moontlikhede. Dit word ook grootendeels gedra deur jarelange ondersteuning van gelowiges en gemeentes uit Suid-Afrika en hegte bande tussen die RCJ en NG Kerkfamilie. Die Here het reeds sedert 1970 hierdie pad voorberei en Tobie en Annalie was sedertdien verál instrumenteel hierin. Kliek gerus hier om te lees hoe Tobie (tobiedewet@hotmail.com) hierdie lang pad op ‘n kleurvolle manier beskryf in die lig van die onlangse rampgebeure.
Ondersteuners voeg daad by woord en inspireer …
Sedert die drie-dubbele ramp (aardbewing, tsunami en radio-aktiewe bestraling) Japan getref het op 11 Maart is ons (ten goede) oorval met bemoedigende oproepe, e-posse ensovoorts, om ramp-geteisterdes op allerlei maniere te ondersteun. Van mense (Suid-Afrikaanse ondersteuners) wat aanbied om te kom opruimwerk of berading doen, tot diegene wat oorweeg om Japanese mense aan huis te neem (in SA) of selfs om weeskinders uit Japan aan te neem. En natuurlik het honderde individue en gemeentes in gebed ingetree of hulle hande diep in hulle sakke gesteek om Missie Japan se rampfonds – en uiteindelik die RCJ se hulpverlening op grondvlak hier – te versterk.
Lees hier verder aan (en sien foto’s van) 3 kort grepies uit onlangse inisiatiewe wat ondersteuners met groot ywer geloods het …
Sy sorg i.t.v. die verstommende klomp ondersteuning wat ons ontvang het die afgelope 2 jaar in Japan.
‘n Baie sinvolle en geseënde tyd van aanpassing, verhoudinge bou en Japannese taalstudie, veral ook gedra deur ons broers en susters in Tokushima en verder hier.
Geestelike-emosionele en fisiese krag vir ons as gesin vir die tyd wat voorlê in Suid-Afrika.
Verdere volhoubare ondersteuning deur gemeentes en individue wat die ontmoetings sal bywoon – veral i.t.v. langtermyn-betrokkenheid in die ramp-geteisterde gebiede.
Die gesprekke rondom Tobie en Annalie se moontlike betrokkenheid in die rampgebied (wat pastorale werk sal insluit maar ook fisiese handearbeid), en ook vir duidelike leiding en voorsiening wat ‘n berading-sentrum betref.
Ons waardeer jou meelewing en sien uit om jou in Suid-Afrika te ontmoet (indien moontlik)!
Van der Watt Tuisbesoek-program – Junie 2011 tot Augustus 2011
Datum Plek Tyd
Son. 19 Jun. Humansdorp (Oos-gemeente) 09h00
Son. 19 Jun. Humansdorp (Moedergemeente) 18h00
Ma. 20 Jun. Patensie (Gamtoosvallei-Oos gemeente) 12h00
Ma. 20 Jun. Joubertina 18h00
Di. 21 Jun. Vanstadensrivier 09h00
Di. 21 Jun. Pietermaritzburg (Hayfields gemeente) 18h00
Woe. 22 Jun. PE – NGK in Oos-Kaap Sinodale Kommissie* 10h00
Woe. 22 Jun. PE Sherwood 19h00
Do. 23 Jun. PE Sionsrand 18h00
Vry. 24 Jun. PE Hoërskool Grey* 08h30
Vry. 24 Jun. PE Hoogland – Bless the Nations Konferensie* 10h00
Sat. 25 Jun. PE Hoogland – Bless the Nations Konferensie 09h00
Son. 26 Jun. Alexandria 10h00
Son. 26 Jun. Grahamstad (Albanie gemeente) 17h30
Son. 3 Jul. Groot-Brakrivier 10h00
Son. 3 Jul. Stilbaai 18h00
Son. 10 Jul. Hartenbos 08h00 & 10h00
Di. 12 Jul. Oudtshoorn (Moedergemeente) 09h00
Di. 12 Jul. Heroldsbaai 13h30
Di. 12 Jul. George (Suid-gemeente) 18h00
Woe. 13 Jul. Uniondale 09h00
Woe. 13 Jul. Graaff-Reinet (Grootkerk) 18h00
Do. 14 Jul. De Aar (Moedergemeente) 11h00
Don. 14 Jul. Hertzogville 18h00
Vry. 15 Jul. Steynsrus* 13h00
Vry. 15 Jul. Reitz 18h00
Sat. 16 Jul. Kestell 09h00
Sat. 16 Jul. Petrus Steyn 14h30
Son. 17 Jul. Bothaville (Moedergemeente) 09h30
Son. 17 Jul. Viljoenskroon 18h00
Ma. 18 Jul. Parys (Suid-gemeente) 09h00
Ma. 18 Jul. Sasolburg (Fontein-gemeente) 12h30
Ma. 18 Jul. Vereeniging (interkerklike dinee)* 18h30
Di. 19 Jul. Bloemfontein – Heuwelsig gemeente 16h00
Di. 19 Jul. Bloemfontein – Andrew Murray gemeente 19h00
Woe. 20 Jul. Bloemfontein – Universitas-Wes gemeente 09h00
Vry. 22 Jul. Hoopstad 10h00
Son. 24 Jul. Bloemfontein – Berg-en-Dal gemeente 09h30
Son. 24 Jul. Bloemfontein – Aandbloem gemeente 15h45
Son. 24 Jul. Bloemfontein – Gardeniapark gemeente 18h00
Ma. 25 Jul. Kroonstad (Oos-gemeente) 12h00
Ma. 25 Jul. Hennenman (Oos-gemeente) 18h00
Woe. 27 Jul. Bloemfontein – Missie Japan Bestuursvergadering* Heeldag
Do. 28 Jul. Bloemfontein – Missie Japan Bestuursvergadering* Heeldag
Sat. 30 Jul. Barkly-Oos 10h00
Son. 31 Jul. Aliwal-Noord 08h30 & 10h00
Son. 31 Jul. Burgersdorp 18h00
Ma. 1 Aug. Cradock (Oos-gemeente) 11h00
Vry. 5 Aug. Swellendam (Ouetehuis) 10h00
Son. 7 Aug. Bredasdorp 09h30
Son. 7 Aug. Albertinia 18h00
Woe. 10 Aug. Pinelands 18h30
Do. 11 Aug. Citrusdal 10h30
Vry. 12 Aug. Kommissie vir Getuienisaksie (Sinodale kantoor)* 09h30
Vry. 12 Aug. Tableview 12h00
Sat. 13 Aug. Stellenbosch 10h00
Son. 14 Aug. Welgemoed 09h00
Son. 14 Aug. Paarl (Paarlberg gemeente) 18h00
Ma. 15 Aug. Goodwoodpark* 18h00
Di. 16 Aug. Belville (La Rochelle gemeente)* 17h00
May 23rd, 2011 in Bedieningsfokus, Foto's en Video's, Nuusflitse	| tags: ondersteuning, ontmoetings
LynetteJuly 13th, 2011 at 16:35
Sjoe, hierdie is ‘n stywe reisprogram. Mag jul baie genade en krag ontvang. Gaan die gesin oral saam?
VrydagNuus: Amptelike Nuusbrief Wes-en-Suid-Kaap | Nuus | NewsJuly 21st, 2011 at 17:34
[…] en sy gesin sit tans hulle besoekprogram deur Suid-Afrika voort. Lees meer by http://www.missiejapan.co.za/bedieningsfokus/tuisbesoek-flits-23-mei-2011/. Nuus oor Tobie en Annalie se werk in die Sendai-rampgebied is hier. Bid asseblief steeds saam met […]